stanford-oval/wikipedia huggingface dataset:
เอไคโนเดอร์มาตา
ลักษณะสำคัญ

สัตว์ในไฟลัมนี้เป็นพวก Deuterostome มีช่องลำตัวแท้จริงซึ่งเกิดจากการแบ่งตัวมาจาก mesoderm 
สัตว์ในไฟลัมนี้สามารถเคลื่อนที่ได้ดี แต่ช้าๆ โดยการใช้เครือข่ายแรงดันภายในระบบท่อน้ำ สามารถสืบพันธุ์จากการแยกส่วนได้
ซึ่งระบบท่อน้ำนี้พัฒนามาจาก coelom และยังทำหน้าที่หายใจ กินอาหาร สืบพันธุ์และหน้าที่ที่เกี่ยวข้องกับการหมุนเวียนในร่างกาย
ตัวอ่อนของสัตว์ไฟลัมนี้มีสมมาตรแบบ 2 ส่วนเท่ากัน แต่เมื่อโตเต็มวัยแล้วจะมีสมมาตรแบบทรงรัศมี 5 แฉก การขับถ่าย และหัวใจไม่ชัดเจน เศษอาหารปล่อยออกทางปาก ระบบประสาทเป็น เส้นประสาทแบบวงแหวน อย่างง่ายๆ
การจำแนก

ในอดีต นักอนุกรมวิธานเชื่อว่า Ophiuroidea เป็นญาติกับ Asteroidea หรือเคยเป็นญาติกัน (Holothuroidea + Echinoidea) อย่างไรก็ตาม มีปรับปรุงแผนภูมิวิวัฒนาการชาติพันธุ์จากการวิเคราะห์ในยีน 219 อันจากเอไคโนเดอร์มาตาทุกชั้นใน ค.ศ. 2014 จากนั้น ฝ่ายวิเคราะห์อิสระใน ค.ศ 2015 ถอดรหัสอาร์เอ็นเอ 23 ชนิดจากเอไคโนเดอร์มาตาทุกชั้นจัดให้อยู่ในแผนภูมิด้วยกัน
ข้อมูลเอไคโนเดอร์มาตาในไบลาทีเรียมีดังนี้:
การจำแนก > ความหลากหลาย

มีชนิดขยายของเอไคโนเดอร์มาตาประมาณ 7,000 ชนิดและมีชนิดที่สูญพันธุ์ประมาณ 13,000 ชนิด 
เอไคโนเดอร์มาตาทั้งหมดเป็นสัตว์ทะเล แต่มักพบในหลายบริเวณตั้งแต่พื้นที่น้ำขึ้นน้ำลงถึงระดับห้วงน้ำลึกสุด มีหมวดย่อยที่เป็นที่ยอมรับ 2 หมวด: Eleutherozoaที่เคลื่อนไหวเอง ประกอบด้วย Asteroidea (ดาวทะเล มีประมาณ 1,745 ชนิด), Ophiuroidea (ดาวเปราะ มีประมาณ 2,300 ชนิด), Echinoidea (เม่นทะเลและอีแปะทะเล มีประมาณ 900 ชนิด) และ Holothuroidea (ปลิงทะเล มีประมาณ 1,430 ชนิด); และPelmatozoa ซึ่งบางส่วนเกาะกับที่และบางส่วนเคลื่อนไหวเอง ประกอบด้วย Crinoidea (ดาวขนนกและไครนอยด์ มีประมาณ 580 ชนิด) และblastoids กับ Paracrinoid ที่สูญพันธุ์แล้ว
ไฟลัมย่อยของเอไคโนเดอร์มาตา
ดวเปราะ, Ophionereis reticulata
ปลิงทะเลจากประเทศมาเลเซีย
ดาวทะเลที่มีหลายสี
เม่นทะเล, Strongylocentrotus purpuratus
ไครนอยด์บนพืดหินปะการัง
แหล่งข้อมูลอื่น

The Echinoid Directory from the Natural History Museum
Echinodermata เก็บถาวร 2012-07-01 ที่ เวย์แบ็กแมชชีน from the Tree of Life Web Project
Echinoderms of the North Sea เก็บถาวร 13 เมษายน 2008 ที่ เวย์แบ็กแมชชีน
Larval Echinodermata Fact Sheet
| --- | --- |
การแยกแยะหน่วยอนุกรมวิธาน:  Wikidata: Q44631  Wikispecies: Echinodermata  ADW: Echinodermata  BioLib: 14962  BOLD: 4  EoL: 1926  EPPO: 1ECHIP  Fossilworks: 30739  GBIF: 50  iNaturalist: 47549  IRMNG: 158  ITIS: 156857  NCBI: 7586  NZOR: 31f21a6e-371d-42b9-868c-569f2249ab4a  uBio: 230469  WoRMS: 1806 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
เอสเอ็ม

เอสเอ็ม (SM) สามารถหมายถึง
เอสเอ็ม เอนเตอร์เทนเม้นท์ บริษัทผลิตผลงานเพลงจากประเทศเกาหลีใต้
ซาดิสม์และมาโซคิสม์ (sadism and masochism)
ซาแมเรียม (Samarium) ธาตุที่มีหมายเลขอะตอม 62 และสัญลักษณ์คือ Sm
ประเทศซานมารีโน (San Marino) ใช้รหัสอินเทอร์เน็ต .sm
แบบจำลองมาตรฐาน (standard model)
เอสเอ็นเอ็มพี

SNMP ย่อมาจาก Simple Network Management Protocol ซึ่งเป็นโพรโทคอลที่อยู่ระดับบนในชั้นการประยุกต์ และเป็นส่วนหนึ่งของชุดโพรโทคอล TCP/IP เครือข่ายอินทราเน็ตที่ใช้โพรโทคอล TCP/IP มีอุปกรณ์เครือข่ายแบบหลากชนิดและหลายยี่ห้อ แต่มาตรฐานการจัดการเครือข่ายที่ใช้งานได้ผลดีคือ SNMP ในการบริการและจัดการเครือข่ายต้องใช้อุปกรณ์ต่าง ๆ มีส่วนของการทำงานร่วมกับระบบจัดการเครือข่าย ซึ่งเราเรียกว่า เอเจนต์ (Agent) เอเจนต์เป็นส่วนของซอฟต์แวร์ที่อยู่ในอุปกรณ์ต่าง ๆ ที่เชื่อมอยู่ในเครือข่ายโดยมีคอมพิวเตอร์หลักในระบบหนึ่งเครื่องเป็นตัวจัดการและบริหารเครือข่ายหรือเรียกว่า NMS-Network Management System
แชน แรฟเฟิล

2019 CFBT-I Instructor and Tactical Ventilation Instructor International Course (ประเทศไทย)
Shan Raffel เป็นนักดับเพลิงชาวออสเตรเลียที่ทำหน้าที่เป็นเจ้าหน้าที่สถานีปฏิบัติการในบริสเบน หลังจากการเสียชีวิตของเพื่อนร่วมงานสองคนในปี 1994 และได้รับบาดเจ็บสาหัสจากอีกสองคนในปี 1996 เขายื่นข้อเสนอสำหรับการศึกษาระหว่างประเทศอย่างเข้มข้นเกี่ยวกับการฝึกอบรมพฤติกรรมการดับเพลิง (CFBT) Raffel เยี่ยมชมสหราชอาณาจักรและสวีเดนเป็นเวลา 6 สัปดาห์เพื่อศึกษากลยุทธ์การสอนที่ทันสมัยที่สุดและอุปกรณ์การฝึกอบรม เมื่อกลับมาเขาได้จัดทำโครงการฝึกอบรมที่ได้รับการยอมรับในระดับประเทศเป็นครั้งแรกในประเทศออสเตรเลียและได้ช่วยงานบริการดับเพลิงจำนวนมากในออสเตรเลียและต่างประเทศด้วยการพัฒนาสิ่งอำนวยความสะดวกในการฝึกอบรมและอุปกรณ์การสอน
ในปี 2009 Raffel ได้รับรางวัล "Churchill Fellowship" เพื่อทำการวิจัย "การเตรียมการวางแผนและตอบสนองต่อเหตุฉุกเฉินในอุโมงค์" เขามุ่งเน้นไปที่การค้นหาวิธีการปรับปรุงประสิทธิภาพและความปลอดภัยในการดับเพลิง ตลอดระยะเวลา 30 ปีในอาชีพดับเพลิงเขาได้ทำการศึกษาดูงานต่างประเทศรวมถึง Churchill Fellowship เป็นเวลา 10 สัปดาห์ในการวางแผนการวิจัยการเตรียมและการตอบสนองต่อเหตุฉุกเฉินในอุโมงค์ในสหรัฐอเมริกา (FDNY) แคนาดาเยอรมนีออสเตรียออสเตรียสแกนดิเนเวีย และสวิตเซอร์แลนด์
เขากำลังสอนความรู้และประสบการณ์ของเขาในฐานะผู้สอน CFBT และ Fire Behavior ในประเทศต่าง ๆ รวมถึงเกาหลีใต้ Croattia, ไทย, Begium
เชิงอรรถ

↑  "Why I Teach: Shan Raffel". Fire Engineering. April 13, 2016. คลังข้อมูลเก่าเก็บจากแหล่งเดิมเมื่อ 2020-02-06. สืบค้นเมื่อ 2020-02-25.
↑  "Tunnelling Conference" (PDF). tunnellingjournal.com. 2010. สืบค้นเมื่อ 2020-02-06.
↑  "Our Fellows | Emergency Services | WINSTON CHURCHILL MEMORIAL TRUST". www.churchilltrust.com.au. คลังข้อมูลเก่าเก็บจากแหล่งเดิมเมื่อ 2020-04-04. สืบค้นเมื่อ 2020-02-25.
↑  지면보기, 입력 2019 12 28 00:20 | 667호 24면 (December 28, 2019). "참혹한 화마와 맞설 멘탈 코칭…'소방계 히딩크' 떴다". 중앙일보.
↑  "경기소방학교 전국 화재진압교관 대상 '실물화재 교육'". 아시아경제. June 29, 2016.
↑  "불길 역류도 재연… 실전처럼 소방훈련". 한국일보. May 14, 2015.
↑  "Shan Raffel". Antincendio Italia.
แหล่งข้อมูลอื่น

เฟซบุ๊ก
แมงมุมลายตัวนั้น

แมงมุมลายตัวนั้น เป็นเพลงสำหรับเด็ก สันนิษฐานว่าแปลมาจากเพลงภาษาอังกฤษ "Itsy Bitsy Spider"
เพลง "แมงมุมลาย" นี้ ได้ยินครั้งแรกในโรงเรียนอนุบาลในช่วงปี 2517 
ครูอนุบาลในโรงเรียนอนุบาลสอนนักเรียนให้ร้องตาม
เอสเอไอซี

เอสเอไอซี มอเตอร์  (ชื่อย่อ อังกฤษ SAIC Motor จีน 上汽集团, ชื่อเต็ม อังกฤษ Shanghai Automotive Industry Corporation  จีน 上海汽车集团股份有限公司) คือ บริษัท ที่มีรัฐบาลเป็นเจ้าของ สร้างและผลิตรถยนต์ มีสำนักงานใหญ่อยู่ที่ เซี่ยงไฮ้, ประเทศจีน,
↑  "Autoline Daily". สืบค้นเมื่อ 3 March 2022.
↑  "SAIC MOTOR CORPORATION LIMITED Annual Report 2020" (PDF). สืบค้นเมื่อ 29 March 2022.
↑  Zhao, Hejun (22 October 2010). "Shanghai's Slow Boat to State Asset Reform". Caixin. เก็บจากแหล่งเดิมเมื่อ 9 March 2011. สืบค้นเมื่อ 15 July 2011.
แมรี่ผจญแดนแม่มด

| แมรี่ผจญแดนแม่มด |
| --- | --- |
ใบปิดภาพยนตร์
กำกับ: Hiromasa Yonebayashi
บทภาพยนตร์:   Riko Sakaguchi  Hiromasa Yonebayashi 
สร้างจาก: The Little Broomstick โดย Mary Stewart
อำนวยการสร้าง: Yoshiaki Nishimura
ดนตรีประกอบ: Takatsugu Muramatsu
บริษัทผู้สร้าง: Studio Ponoc 
ผู้จัดจำหน่าย: Toho
วันฉาย:   8 กรกฎาคม ค.ศ. 2017 (2017-07-08) 
ประเทศ: ญี่ปุ่น
ภาษา: ญี่ปุ่น
ทำเงิน: 28.8 ล้านดอลลาร์สหรัฐ
แมรี่ผจญแดนแม่มด เป็นภาพยนตร์แอนิเมชันแฟนตาซีจากประเทศญี่ปุ่น มีกำหนดออกฉายในปี พ.ศ. 2560 กำกับโดย Hiromasa Yonebayashi และอำนวยการสร้างโดย Studio Ponoc ดัดแปลงจากหนังสือ The Little Broomstick โดย Mary Stweart เป็นภาพยนตร์ขนาดยาวเรื่องแรกของ Studio Ponoc
โทรทัศน์ประเทศญี่ปุ่นใน ค.ศ. 1959

เหตุการณ์ที่เกิดขึ้นใน ค.ศ. 1959 ในโทรทัศน์ประเทศญี่ปุ่น
ก่อตั้ง

1 มกราคม - สถานีโทรทัศน์ของบรรษัทกระจายเสียงและแพร่ภาพนะงะซะกิ (NBC)
10 มกราคม - เอ็นเอชเค (โทรทัศน์เพื่อการศึกษา)
1 กุมภาพันธ์ - สถานีโทรทัศน์เพื่อการศึกษาแห่งประเทศญี่ปุ่น (ปัจจุบันคือ ทีวีอะซะฮิ)
1 มีนาคม
สถานีโทรทัศน์ฟุจิ
ไมนิชิบรอดแคสติงซิสเตม (MBS)
คีวซูอะซะฮิบรอดแคสติง (KBC)
3 มีนาคม
สถานีโทรทัศน์เอ็นเอชเค จังหวัดทตโตะริ
สถานีโทรทัศน์นิฮอนไค (NKT)
15 มีนาคม - สถานีโทรทัศน์เอ็นเอชเค จังหวัดโทะกุชิมะ
22 มีนาคม - สถานีโทรทัศน์เอ็นเอชเค จังหวัดอะโอะโมะริ
1 เมษายน
สถานีโทรทัศน์เอ็นเอชเค จังหวัดฟุกุชิมะ
สถานีโทรทัศน์เอ็นเอชเคเพื่อการศึกษา นครโอซะกะ
สถานีโทรทัศน์ซัปโปะโระ (STV)
สถานีโทรทัศน์ของบรรษัทการกระจายเสียงและแพร่ภาพแห่งโทะโกะกุ (TBC)
สถานีโทรทัศน์ของคิตะนิฮงบรอดแคสติง (KNB)
สถานีโทรทัศน์ของวิทยุชูโงะกุ (ปัจจุบันคือ ชูโงะกุบรอดแคสติงคอร์เปอร์เรชัน)
สถานีโทรทัศน์ของชิโกะกุบรอดแคสติง (JRT)
สถานีโทรทัศน์ของวิทยุโคชิ (ปัจจุบันคือ โคชิบรอดแคสติง) (RKC)
สถานีโทรทัศน์ของวิทยุคุมะโมะโตะ (ปัจจุบันคือ คุมะโมะโตะบรอดแคสติง) (RKK)
สถานีโทรทัศน์ของวิทยุมินะมินิฮอน (ปัจจุบันคือ มินะมินิฮอนบรอดแคสติง) (MBC)
15 มิถุนายน - สถานีโทรทัศน์เอ็นเอชเค จังหวัดยะมะงุชิ
3 สิงหาคม - สถานีโทรทัศน์เอ็นเอชเค จังหวัดฟุกุอิ
24 สิงหาคม - สถานีโทรทัศน์เอ็นเอชเค จังหวัดโออิตะ
1 กันยายน - สถานีโทรทัศน์ของบริษัทกระจายเสียงและแพร่ภาพอิวะเตะ (ปัจจุบันคือ ไอบีซีอิวะเตะบรอดแคสติง) (IBC)
24 สิงหาคม - สถานีโทรทัศน์เอ็นเอชเค นครโคฟุ (จังหวัดยะมะนะชิ)
1 ตุลาคม
สถานีโทรทัศน์ของวิทยุอะโอะโมะริ (ปัจจุบันคือ อะโอะโมะริบรอดแคสติง) (RAB)
สถานีโทรทัศน์ของวิทยุยะมะงุชิ (ปัจจุบันคือ ยะมะงุชิบรอดแคสติง) (KRY)
สถานีโทรทัศน์ของวิทยุโออิตะ (ปัจจุบันคือ โออิตะบรอดแคสติงซิสเตม) (OBS)
24 สิงหาคม - สถานีโทรทัศน์เอ็นเอชเค มะสึเอะ (จังหวัดชิมะเนะ)
1 พฤศจิกายน - สถานีโทรทัศน์โอะกินะวะ
15 ธันวาคม - สถานีโทรทัศน์ของวิทยุซานอิง (ปัจจุบันคือ บรรษัทกระจายเสียงและแพร่ภาพแห่งซานอิง) (BSS)
19 ธันวาคม - สถานีโทรทัศน์เอ็นเอชเค จังหวัดยะมะงะตะ
20 ธันวาคม - สถานีโทรทัศน์ของวิทยุยะมะนะชิ (ปัจจุบันคือ ยะมะนะชิบรอดแคสติงซิสเตม) (YBS)
24 ธันวาคม - สถานีโทรทัศน์เอ็นเอชเค เมืองโอะบิฮิโระ
25 ธันวาคม - สถานีโทรทัศน์เอ็นเอชเค จังหวัดอะกิตะ
28 ธันวาคม - สถานีโทรทัศน์เอ็นเอชเค เมืองคุชิโระ
ดูเพิ่ม

รายชื่อปีในโทรทัศน์ประเทศญี่ปุ่น
สถานีโทรทัศน์เพื่อการศึกษาแห่งประเทศญี่ปุ่น (ปัจจุบัน: ทีวีอะซะฮิ)
สถานีโทรทัศน์ฟุจิ
สถานีโทรทัศน์ซัปโปะโระ
สถานีโทรทัศน์โอะกินะวะ
โทรทัศน์ประเทศญี่ปุ่นใน ค.ศ. 1953

เหตุการณ์ที่เกิดขึ้นใน ค.ศ. 1953 ในโทรทัศน์ประเทศญี่ปุ่น
เหตุการณ์

1 กุมภาพันธ์ - เอ็นเอชเค เริ่มออกอากาศโทรทัศน์ระบบขาวดำเป็นครั้งแรกในกรุงโตเกียว (สัญญาณเรียกขาน: JOAK-TV) ในเวลา 14:00 น.
20 สิงหาคม - สถานีโทรทัศน์นิปปอน (NTV) เริ่มทดสอบสัญญาณ
28 สิงหาคม - สถานีโทรทัศน์นิปปอน เริ่มออกอากาศอย่างเป็นทางการ (สัญญาณเรียกขาน: JOAX-TV) เป็นสถานีโทรทัศน์เชิงพาณิชย์แห่งแรกของประเทศ
31 ธันวาคม - มหกรรมเพลงขาว-แดง เริ่มออกอากาศทางโทรทัศน์เป็นครั้งแรกในการจัดครั้งที่ 4 ณ โรงละครนิฮอน โดยออกอากาศควบคู่กับสถานีวิทยุรายการที่ 1 ของเอ็นเอชเค โดยมหกรรมนี้ออกอากาศต่อไปในทุกๆ ปี จนถึงปัจจุบัน
ก่อตั้ง

1 กุมภาพันธ์ - เอ็นเอชเค (โทรทัศน์ภาคปกติ)
28 สิงหาคม - สถานีโทรทัศน์นิปปอน
ดูเพิ่ม

รายชื่อปีในโทรทัศน์ประเทศญี่ปุ่น
สถานีโทรทัศน์นิปปอน สถานีโทรทัศน์เชิงพาณิชย์แห่งแรกของประเทศญี่ปุ่น
มหากรรมเพลงขาว-แดง ครั้งที่ 4
โรแมนดีซี ไททานิก

| --- | --- |

ประวัติ
ชื่อ: ไททานิก
ตั้งชื่อตาม: อาร์เอ็มเอส ไททานิก
อู่เรือ: Wuchang Shipbuilding Industry Group Co.,Ltd
มูลค่าสร้าง: ~161 ล้านเหรียญสหรัฐ
ปล่อยเรือ: 30 พฤศจิกายน 2016
สถานะ: ไม่ทราบ; ไม่มีการอัปเดต (กรกฎาคม 2023)
ลักษณะเฉพาะ
ขนาด (ระวางขับน้ำ)::  52,310 ตัน
ความยาว::  882.5 ฟุต (269 เมตร)
ความกว้าง::  91.8 ฟุต (28 เมตร)
ความสูง::  175 ฟุต (53 เมตร)
กินน้ำลึก::  34 ฟุต 7 นิ้ว (10.5 เมตร)
ดาดฟ้า::  9
ความเร็ว::  0 นอต (แบบจำลองคงที่)
อาร์เอ็มเอส ไททานิก ลำดั้งเดิม
โรแมนดีซี ไททานิก (อังกฤษ: Romandisea Titanic) เป็นแบบจำลองเท่าขนาดจริงของเรืออาร์เอ็มเอส ไททานิก ที่ยังสร้างไม่เสร็จ ตั้งอยู่ในมณฑลเสฉวน ประเทศจีน ซึ่งไม่มีทางออกสู่ทะเล โครงการได้รับการรายงานครั้งแรกในเดือนตุลาคม ค.ศ. 2013 และเปิดตัวอย่างเป็นทางการในเดือนมกราคม ค.ศ. 2014 เรือมีขนาดเท่ากับเรืออาร์เอ็มเอส ไททานิก ลำดั้งเดิม ของเรือเดินสมุทรชั้นโอลิมปิก  เรือจำลองดังกล่าวคาดว่าจะเป็นจุดศูนย์กลางของรีสอร์ต Romandisea และจะรวมถึงโรงแรมที่พักค้างคืนด้วย  มันจะถูกเทียบท่าอย่างถาวรในอ่างเก็บน้ำในแม่น้ำฉีเจียง ซึ่งเป็นสาขาย่อยของแม่น้ำฝู ที่พิกัด 30°37′42″N 105°13′19″E﻿ / ﻿30.6282°N 105.2220°E﻿ / 30.6282; 105.2220 ในเทศมณฑลต้าอิง มณฑลเสฉวน
แฟรงก์ กอร์แมน (นักดำน้ำ)

ฟรานซิส เซเวียร์ "แฟรงก์" กอร์แมน (เกิดเมื่อวันที่ 11 พฤศจิกายน ค.ศ. 1937 ที่ นครนิวยอร์ก) เป็นอดีตนักdiverจากสหรัฐ ซึ่งแฟรงก์ กอร์แมนได้เป็นตัวแทนของสหรัฐอเมริกาในการแข่งขันโอลิมปิกฤดูร้อน 1964 ที่ โตเกียว ประเทศญี่ปุ่น และได้เหรียญเงิน จากการแข่งขันสปริงบอร์ด 3 เมตร ประเภทชาย
แฟรงก์ กอร์แมน จบการศึกษาปริญญาตรีที่มหาวิทยาลัยฮาร์วาร์ด
แหล่งข้อมูลอื่น

Frank Gorman biography and Olympic results at Sports-Reference.com
เฮนรี เดียร์บอร์น

จอมพลเฮนรี เดียร์บอร์น
เฮนรี เดียร์บอร์น (23 กุมภาพันธ์ ค.ศ.1751 - 6 มิถุนายน ค.ศ.1829) เขาเป็นนายพลและรัฐบุรุษชาวอเมริกัน มีบทบาทในสงครามปฏิวัติอเมริกาและสงคราม ค.ศ.1812 เขามีชีวิตอยู่ในช่วงสมัยสงครามนโปเลียน
สงครามปฏิวัติอเมริกา

เมื่อสงครามเริ่มขึ้น ในตอนแรกเดียร์บอร์นได้เข้าสังกัดนายพล เบเนดิกต์ อาร์โนลด์ ในการเดินทางไปยังคิวเบก เขาได้บันทึกวารสารที่สำคัญ หลังจากถูกจับกุมและถูกแลกเปลี่ยน เขาก็ตัดสินใจรับใช้ในกองทัพภาคพื้นทวีปของ จอร์จ วอชิงตัน และสามารถทำให้กองทัพอังกฤษยอมจำนนในการโอบล้อมเมืองยอร์กทาวน์
หลังเสร็จสิ้นสงครามปฏิวัติอเมริกา

เดียร์บอร์นได้ทำงานเป็นเจ้าหน้าที่ของนายพลวอชิงตันที่เวอร์จิเนีย ต่อมาในสมัยของประธานาธิบดีโทมัส เจฟเฟอร์สัน เขาได้เป็นเลขานุการแห่งสงคราม ตั้งแต่ ค.ศ.1801 ถึง ค.ศ.1809 และทำหน้าที่เป็นผู้บัญชาการตำรวจแห่งชาติในสงคราม ค.ศ.1812
ในชีวิตของเขายังได้วิจารณ์ผลงานของ อิสเรียล พัทแนม ที่ยุทธการบังเกอร์ ฮิลล์ ทำให้เกิดความขัดแย้งระหว่างเดียร์บอร์น-พัทแนม
ป้อมเดียร์บอร์นที่รัฐอิลลินอยและเมืองเดียร์บอร์นที่รัฐมิชิแกนได้รับการตั้งชื่อเพื่อเป็นเกียรติแก่เขา
สงคราม ค.ศ.1812

ค.ศ.1812 กองทัพอังกฤษได้เข้าบุกแผ่นดินสหรัฐอเมริกา ประธานาธิบดีเจมส์ แมดิสันได้แต่งตั้งนายพลเดียร์บอร์นให้เป็นผู้บัญชาการทหารทางภาคตะวันออกเฉียงเหนือ แต่เนื่องด้วยจากที่เดียร์บอร์นในตอนนั้นมีอายุได้ 61 ปี จึงทำให้สุขภาพของเขาไม่สู้ดีนักและบัญชาการรบได้ไม่เต็มที่
ค.ศ.1815 แม้ว่าอเมริกาจะเอาชนะอังกฤษได้ในยุทธการนิวออร์ลินส์ แต่เดียร์บอร์นก็ถูกปลดออกจากตำแหน่งทางทหารในวันที่ 15 มิถุนายน
บั้นปลายชีวิต

ได้เป็น 1 ในสมาชิกสมาคมโบราณวัตถุอเมริกันในปี ค.ศ.1816
ได้เป็นผู้ว่าการรัฐแมสซาซูเซตส์ในปี ค.ศ.1818
ได้เป็นเอกอัครราชทูตอเมริกาประจำโปรตุเกสในปี ค.ศ.1822 ในสมัยประธานาธิบดีเจมส์ มอนโร
เขากลับมาบ้านเกิดที่ย่านร็อคซ์บูรีในเมืองบอสตัน และเสียชีวิตในอีก 5 ปีต่อมาด้วยวัย 78 ปี ศพของเขาถูกฝังในสุสานฟอเรสต์ฮิลล์ในทุ่งราบจาเมกา(ในตอนนั้นอยู่นอกเมืองบอสตันและผนวกเข้ากับเมืองในปี ค.ศ.1874)
พลเอก อิสเรียล พัทแนม
พลเอก แอนดรูว์ แจ๊กสัน ในยุทธการนิวออร์ลินส์
สุสานฟอเรสต์ฮิลล์ สถานที่ฝังศพของเฮนรี เดียร์บอร์น
เรือโดยสารคลองในประเทศไทย

เรือโดยสารคลองในประเทศไทย เป็นบริการเรือด่วนในคลองแสนแสบ และคลองมหานาค มีเส้นทางระหว่าง ท่าน้ำวัดศรีบุญเรือง ในเขตบางกะปิ จนถึง ท่าสะพานผ่านฟ้าลีลาศ เขตป้อมปราบศัตรูพ่าย โดยมีจุดต่อเรือที่ ท่าประตูน้ำ รวม 28 ท่าเรือ ดำเนินงานโดยกลุ่มเรือหางยาวที่รวมตัวกันในนาม ห้างหุ้นส่วนจำกัด ครอบครัวขนส่ง เปิดให้บริการครั้งแรกในวันที่ 1 ตุลาคม พ.ศ. 2533 จากการชักชวนของ พล.ต.จำลอง ศรีเมือง ผู้ว่าราชการกรุงเทพมหานครในสมัยนั้น
รายชื่อคลองที่มีการให้บริการเรือโดยสาร

คลองแสนแสบ
คลองพระโขนง
คลองภาษีเจริญ
คลองรังสิต (ไม่มีเรือวิ่ง)
คลองผดุงกรุงเกษม
รายชื่อคลองที่มีแผนที่จะให้บริการเรือโดยสาร

คลองเปรมประชากร
คลองบางเขน
คลองลาดพร้าว
คลองบางซื่อ
คลองห้วยขวาง
คลองสามเสน
คลองมหานาค
คลองหลุมไผ่
คลองจั่น
คลองตัน
คลองบางนา
คลองประเวศบุรีรมย์
คลองลาดบัวขาว
คลองสอง
คลองมหาสวัสดิ์
คลองบางกอกน้อย
คลองชักพระ
คลองบางกอกใหญ่
คลองคลองด่าน
คลองบางขุนเทียน
คลองดาวคะนอง
คลองบางบอน
คลองราชมนตรี
คลองสนามชัย
ดูเพิ่ม

เรือด่วน
แหล่งข้อมูลอื่น

เส้นทางการเดินเรือโดยสารในกรุงเทพมหานคร[ลิงก์เสีย]
| ด ค กเรือโดยสารคลองในประเทศไทย |
| --- | --- |
คลองที่มี บริการเรือโดยสาร:  คลองแสนแสบ  คลองพระโขนง  คลองภาษีเจริญ  คลองรังสิต  คลองผดุงกรุงเกษม 
คลองที่มีแผน เปิดบริการเรือโดยสาร:  คลองเปรมประชากร  คลองบางเขน  คลองลาดพร้าว  คลองบางซื่อ  คลองห้วยขวาง  คลองสามเสน  คลองมหานาค  คลองหลุมไผ่  คลองจั่น  คลองตัน  คลองพระโขนง  คลองบางนา  คลองประเวศบุรีรมย์  คลองลาดบัวขาว  คลองสอง  คลองมหาสวัสดิ์  คลองบางกอกน้อย  คลองชักพระ  คลองบางกอกใหญ่  คลองคลองด่าน  คลองบางขุนเทียน  คลองดาวคะนอง  คลองบางบอน  คลองราชมนตรี  คลองสนามชัย 
 คลอง  กรมการขนส่งทางน้ำและพาณิชยนาวี
แฟรงก์

แฟรงก์ สามารถหมายถึง
แฟรงก์ (ชื่อ) - ชื่อต้นของบุคคล
แฟรงก์ (นามสกุล) - นามสกุลของบุคคล
ชาวแฟรงก์ - กลุ่มชนเจอร์มานิกตะวันตกที่เริ่มก่อตัวขึ้นราวคริสต์ศตวรรษที่ 3
นากาจิมะ คิ-84 - เครื่องบินขับไล่ของจักรวรรดิญี่ปุ่น
ตัวละครในบันเทิงคดี

แฟรงค์ หรือ วินด์ (Wind) - ตัวละครจากเรื่องแฟลชแดช ดริฟท์สายฟ้า
แฟรงค์ คาสเซิล หรือ พันนิชเชอร์ - ตัวละครซุเปอร์ฮีโรของมาร์เวลคอมิกส์
ดูเพิ่ม

แฟรงกี
แมรี่ อึ้งรังษี

| แมรี่ อึ้งรังษี |
| --- | --- |
เกิด: 21 พฤษภาคม พ.ศ. 2518
ที่เกิด: สหรัฐอเมริกา
แนวเพลง: แจ๊ส,ป๊อป
อาชีพ: นักร้อง
คู่สมรส: บัณฑิต อึ้งรังษี

เว็บไซต์: www.marysing.com
ประวัติ

แมรี่ อึ้งรังษี (เกิด 21 พฤษภาคม พ.ศ. 2518) มีชื่อเกิดว่า แมรี่ เจน โจนส์ (ภาษาอังกฤษ: Mary Jane Jones) เป็นนักร้องแจ๊สและป๊อปชาวอเมริกัน มีประสบการณ์การแสดงคอนเสิร์ตมากกว่า 300 ครั้งทั่วสหรัฐอเมริกา ญี่ปุ่น ไทย  และเกาหลีใต้ รวมทั้งการแสดงกับวงออร์เคสตร้าชั้นนำเช่น Charleston Symphony Orchestra, Seoul Philharmonic Orchestra, Bangkok Symphony Orchestra, Thailand Philharmonic Orchestra, International Orchestra of Italy ฯลฯ  และกับ วงแจ๊สชั้นนำของอเมริกาอีกมากมาย
ในสหรัฐฯ แมรี่เคยเป็นนักร้องของวง Extempo ที่ได้รับรางวัล  CARAs  (Contemporary A Cappella Recording Awards)  และยังได้รับการเสนอชื่อเข้าชิงรางวัลนักร้องหญิงแห่งปี ก่อนหน้านั้น แมรี่ทำงานเป็นนักร้องในห้องอัดเสียงและนักแสดงทางโทรทัศน์ (TV actress) ซึ่งเธอได้สร้างผลงานระดับมืออาชีพไว้มากมาย และได้รับความนิยมอย่างสูงในโซล ประเทศเกาหลีใต้ ที่ซึ่งเธอใช้ชีวิตอยู่ 13 ปี
แมรี่ (ซึ่งพูดภาษาไทยได้คล่องแคล่ว) ได้สร้างผลงานเพลงไทยไว้หนึ่งอัลบั้ม โดยได้นำเพลงรักของบอย โกสิยพงษ์มาขับร้อง ร่วมกับวงออร์เคสตร้า International Orchestra of Italy ล่าสุดผลงานของเธอได้ถูกเลือกเป็นเพลงเอกของภาพยนตร์เรื่อง “ความสุขของกะทิ”
และอีกหนึ่งผลงานเพลง คือ อัลบั้ม บุพเพสันนิวาส & Popular Jazz Favourites
ผลงานที่ภาคภูมิใจ แมรี่ อึ้งรังษี ได้มีเกียรติร้องเพลง "สรรเสริญพระบารมี" ของโรงภาพยนตร์ เอส เอฟ เวิลด์ ซีเนม่า และเป็นเพลง “สรรเสริญพระบารมี” ในรูปแบบ 3 มิติครั้งแรกในประเทศไทยอีกด้วย
โซ่

สำหรับความหมายอื่น ดูที่ โซ่ (แก้ความกำกวม)
โซ่ในงานจักรกล
โซ่ หมายถึง โลหะชนิดต่างๆ ที่เกี่ยวกันเป็นข้อ ๆเป็นสายยาวสำหรับผูกล่ามแทนเชือก โซ่ส่วนใหญ่ใช้ในงานเครื่องจักร เช่น โซ่สายพาน โซ่ปรับรอบ โซ่ตีนตะขาบ โซ่เฟือง โซ่ส่งกำลังในรถจักรยานเป็นต้น โซ่ลานใช้วัดที่ดิน ส่วนเครื่องประดับใช้เป็นสายสร้อยทำจากโลหะมีค่า
↑  พจนานุกรมฉบับราชบัณฑิตยสถาน พ.ศ. ๒๕๔๒
↑  ตรวน
↑  http://chjc-chain.co.th/conveyor-chains-3/
↑  หมายถึงโซ่เหล็ก กว้างประมาณ ๔ มิลลิเมตร หนา ๐.๕ มิลเมตร ไม่ยืดหรือหดในทุกอุณหภูมิ มี ๒ ขนาด คือ  ยาว ๔๐ เมตร และ ๕๐ เมตร ทั้ง ๒ ขนาด แบ่งออกเป็น ๑๐๐ ข้อต่อ
เมืองชัย กิตติเกษม

| เมืองชัย กิตติเกษม |
| --- | --- |
เกิด: เมืองชัย จันทวิมล (ปัจจุบัน) ณัฐวุฒิ จันทวิมล (อดีต) 11 พฤศจิกายน พ.ศ. 2511 (55 ปี)
เมืองชัย กิตติเกษม มีชื่อจริงในอดีตว่า ณัฐวุฒิ จันทวิมล มีชื่อเล่นว่า "แฉ่ม" เกิดเมื่อวันที่ 11 พฤศจิกายน พ.ศ. 2511 ที่ตำบลในเมือง อำเภอเมืองชัยนาท จังหวัดชัยนาท
เริ่มจากมวยไทย

เมืองชัยเริ่มต้นการชกมวยด้วยการชกมวยไทยมาก่อน โดยใช้ชื่อว่า "จิ้งจก อู่วิชัยยนต์" จึงมีชื่อที่แฟนมวยเรียกกันจนติดปากว่า "ไอ้จก" เพราะเป็นมวยหมัดหนัก จึงได้รับการสนับสนุนให้มาชกมวยสากล
แชมป์โลกคนที่ 14

เมืองชัย หันมาชกมวยสากลได้เพียง 6 ครั้ง ก็ได้มีโอกาสชิงแชมป์โลกในรุ่นไลท์ฟลายเวท ของสหพันธ์มวยนานาชาติ (IBF) กับ เทรซี่ มาคาลอส นักมวยชาวฟิลิปปินส์ ที่สนามมวยเวทีลุมพินี ในปี พ.ศ. 2532 ปรากฏว่า เมืองชัยชนะคะแนนไปแบบไม่เอกฉันท์ ทางฝ่ายมาร์คาลอสยื่นประท้วง ทาง IBF จึงมีมติให้ทั้งคู่พิสูจน์ฝีมือกันใหม่ใน คราวนี้ปรากฏว่าเมืองชัยเป็นฝ่ายชนะน็อกไปในยกที่ 7 จากนั้นจึงป้องกันตำแหน่งไว้ได้ทั้งหมด 3 ครั้ง โดยทุกครั้งชกที่สนามมวยเวทีลุมพินีทั้งสิ้น
ก่อนที่จะเสียแชมป์โลกไปในปี พ.ศ. 2533 เมื่อเดินทางไปป้องกันตำแหน่งที่สหรัฐอเมริกากับ ไมเคิล คาร์บาฮาล นักมวยอันตรายชาวอเมริกัน เมืองชัยเป็นฝ่ายถูกกรรมการจับแพ้ไปในยกที่ 7 เนื่องจากถูกชกล้มแล้วล้มอีกถึง 4 ครั้งด้วยกัน
แชมป์โลก 2 รุ่น

เมื่อเสียแชมป์โลกไปแล้ว เมืองชัยกลับมาอุ่นเครื่องอีก 2 ครั้ง ก่อนที่จะก้าวขึ้นมาชิงแชมป์โลกอีกครั้งกับนักมวยรุ่นพี่อย่าง สด จิตรลดา ซึ่งมวยคู่นี้เป็นที่สนใจอย่างมากของแฟนมวย เนื่องจากเป็นการพบกันระหว่างนักมวยไทยด้วยกันเอง และทั้งคู่ก็เคยมีเทรนเนอร์คนเดียวกันมาก่อน คือ สุดใจ สัพพะเลข ก่อนการชกหลายฝ่ายคาดคิดว่า สดน่าจะเป็นฝ่ายชนะไปได้ เนื่องจากมีฝีมือดีกว่าและประสบการณ์สูงกว่า แต่เมื่อได้ชกกันจริง ๆ บนเวทีแล้ว เมืองชัยกลับอาศัยสภาพร่างกายที่ดีกว่าเป็นฝ่ายชนะน็อกโดยเทคนิค​สดไปได้ในยกที่ 6 ในต้นปี พ.ศ. 2534 ได้แชมป์โลกในรุ่นฟลายเวท ของสภามวยโลก (WBC) เป็นตำแหน่งที่ 2 และเป็นนักมวยไทยคนแรกที่ได้เป็นแชมป์โลก 2 รุ่น
ในการป้องกันตำแหน่งแชมป์ครั้งแรกของเมืองชัย เกือบจะแพ้ เมื่อตลอดทั้ง 12 ยก เป็นฝ่ายมีคะแนนตามหลัง ชัง ช็อน-กู นักมวยชาวเกาหลีใต้ตลอด โดน ชัง ช็อน-กู ชกนับได้หลายครั้ง ก่อนที่จะฮึดมาเอาชนะน็อก ชัง ช็อน-กู ไปได้ชนิดที่เหลือเวลาเพียงไม่กี่วินาทีก็จะสิ้นสุดการชกอยู่แล้ว
เมืองชัยป้องกันตำแหน่งแชมป์ไว้ได้ 3 ครั้ง รวมทั้งย้ำแค้นเอาชนะน็อกสด จิตรลดา ได้อีกครั้งในยกที่ 9  ก่อนจะเดินทางไปแพ้น็อกยก 6 กับ ยูริ อาร์บาชาค็อฟ นักมวยชาวรัสเซียที่ประเทศญี่ปุ่น เสียแชมป์ไปในกลางปี พ.ศ. 2535 และได้มีโอกาสแก้มืออีกครั้งกับอาร์บาชาค็อฟ ในปีถัดต่อ แต่ก็เป็นฝ่ายแพ้น็อกโดยเทคนิค​ไปอีกครั้งในยกที่ 9 ที่จังหวัดลพบุรี
ชีวิตปัจจุบัน

เมืองชัยแขวนนวมไป 2 ปีจึงกลับมาชกมวยอีกครั้ง โดยมีสถิติชนะรวด 3 ครั้ง ในสังกัดของอรทัย ฐานะจาโร ก่อนจะหยุดชกไปอีก 3 ปี และกลับมาอีกครั้งเป็นครั้งสุดท้าย โดยไปชกที่ประเทศญี่ปุ่น ถูกนักมวยชาวญี่ปุ่นเจ้าถิ่นน็อกในยกที่ 4 ในปี พ.ศ. 2542
เมืองชัยมีกิจการเป็นของตัวเอง คือ เต็นท์รถมือสองจำหน่ายทั้งรถยุโรปและรถญี่ปุ่น ที่เขตทวีวัฒนา ฝั่งธนบุรี เมื่อเลิกกิจการเต็นท์รถมือสองแล้วหันไปจับธุรกิจรับเหมาก่อสร้างต่อเติมอาคาร งานเฟอร์นิเจอร์ บิ้วอิน ไฟฟ้า ประปา นอกจากนี้ยังได้แสดงละครโทรทัศน์หรือภาพยนตร์โดยแสดงเป็นตัวประกอบเป็นครั้งคราวด้วย ซึ่งผลงานที่ผ่านมาได้แก่ สุริโยไท (พ.ศ. 2544), ผู้หญิง 5 บาป (พ.ศ. 2545) เป็นต้น
นอกจากนี้แล้ว ในปี พ.ศ. 2553 เมืองชัยได้เปลี่ยนชื่อเป็น เมืองชัย จันทวิมล และเคยลงรับสมัครสมาชิกสภาเขต (ส.ข.) ในเขตบางบอน สังกัดพรรคเพื่อไทยอีกด้วย แต่ไม่ได้รับการเลือกตั้ง ต่อมาใน การเลือกตั้งสมาชิกสภากรุงเทพมหานคร พ.ศ. 2565 เมืองชัยได้ลงสมัครรับเลือกตั้งสมาชิกสภากรุงเทพมหานคร (ส.ก.) ในเขตและสังกัดพรรคเดิม แต่ก็ไม่ได้รับการเลือกตั้งอีกครั้ง
ผลงานภาพยนตร์

บันทึกลับลูกผู้หญิง (พ.ศ. 2538)
สุริโยไท (พ.ศ. 2544)
ผู้หญิง 5 บาป (พ.ศ. 2545)
ผลงานละครโทรทัศน์

แม่ผัวมหาภัยกับสะใภ้สารพัดพิษ (พ.ศ. 2534) ช่อง 5 รับบทเป็น (รับเชิญ)
เพลงรักจากบ้านนา (พ.ศ. 2540) ช่อง 9 รับบทเป็น
นางบาป (พ.ศ. 2541) ช่อง 7 รับบทเป็น เฉ่ย
สะใภ้ปฏิวัติ (พ.ศ. 2541) ช่อง 7 รับบทเป็น
รักสองภพ (พ.ศ. 2542) ช่อง 7 รับบทเป็น เขาหิน
พยัคฆ์ยี่เก (พ.ศ. 2552) ช่อง 7 รับบทเป็น นายแฉ่ม (รับเชิญ)
เกียรติประวัติ

แชมป์โลก IBF รุ่นจูเนียร์ฟลายเวท
ชิง 2 พฤษภาคม 2532 ชนะคะแนน เทรซี่ มาคาลอส ( ฟิลิปปินส์) ที่ สนามมวยเวทีลุมพินี
ป้องกันแชมป์ครั้งที่ 1, 6 ตุลาคม 2532 ชนะน็อก ยก 7 เทรซี่ มาคาลอส (ฟิลิปปินส์) ที่ สนามมวยเวทีลุมพินี
ป้องกันแชมป์ครั้งที่ 2, 19 มกราคม 2533 ชนะน็อก ยก 3 ลี เจืองแจ ( เกาหลีใต้) ที่ สนามมวยเวทีลุมพินี
ป้องกันแชมป์ครั้งที่ 3, 10 เมษายน 2533 ชนะคะแนน อับดี โปฮัน ( อินโดนีเซีย) ที่ สนามมวยเวทีลุมพินี
เสียแชมป์ 29 กรกฎาคม 2533 แพ้ทีเคโอ​ ยก 7 ไมเคิล คาร์บาฮาล ( สหรัฐ) ที่ อนุสรณ์สถานรำลึกทหารผ่านศึก เมืองฟีนิกซ์ รัฐแอริโซนา
แชมป์โลก WBC รุ่นฟลายเวท
ชิง 15 กุมภาพันธ์ 2534 ชนะทีเคโอ ยก 6 สด จิตรลดา ที่ สนามกีฬาจังหวัดพระนครศรีอยุธยา จ.พระนครศรีอยุธยา
ป้องกันแชมป์ครั้งที่ 1, 18 พฤษภาคม 2534 ชนะทีเคโอ ยก 12 ชัง ช็อน-กู (เกาหลีใต้) ที่ โอลิมปิก ยิมนาสติก ยิมเนเซียม โซล
ป้องกันแชมป์ครั้งที่ 2, 25 ตุลาคม 2534 ชนะคะแนน อัลเบร์โต ฆิเมเนซ ( เม็กซิโก) ที่ สนามมวยเวทีลุมพินี
ป้องกันแชมป์ครั้งที่ 3, 28 กุมภาพันธ์ 2535 ชนะทีเคโอ ยก 9 สด จิตรลดา ที่ ฟาร์มจระเข้และสวนสัตว์สมุทรปราการ จ.สมุทรปราการ
เสียแชมป์, 23 มิถุนายน 2535 แพ้น็อก ยก 8 ยูริ อาร์บาชาค็อฟ ( รัสเซีย) ที่ สนามกีฬาแห่งชาติเรียวโงกุ กรุงโตเกียว
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC รุ่นฟลายเวท 20 มีนาคม 2536 แพ้ทีเคโอ ยก 9 ยูริ อาร์บาชาค็อฟ ( รัสเซีย) ที่ สนามกีฬาพระราเมศวร
ชื่อในการชกมวยชื่ออื่น

จิ้งจก อู่วิชัยยนต์
เมืองชัย อรทัยยิม